# สโมสรฟุตบอลราชนาวี
สโมสรที่ดำเนินงานในราชนาวี30px30px30pxฟุตบอลฟุตบอลบีฟุตซอล

สโมสรฟุตบอลราชนาวี เป็นสโมสรฟุตบอลระดับอาชีพของประเทศไทย ภายใต้การบริหารของกองทัพเรือไทย ที่มีฐานที่มั่นอยู่ที่จังหวัดชลบุรี โดยแข่งอยู่ในไทยลีก 3 ซึ่งสโมสรแห่งนี้เคยแข่งในชื่อสโมสรฟุตบอลทหารเรือ, ราชนาวี และราชนาวี-ระยอง

 ประวัติสโมสร 
ก่อนมีการจัดตั้งสโมสรฟุตบอลของกองทัพเรือนั้น กองทัพไทยได้จัดให้มีการแข่งฟุตบอลเป็นการภายในอยู่ก่อนแล้ว โดยกองทัพเรือมีเสนาบดีกระทรวงทหารเรือและผู้บัญชาการทหารเรือท่านต่าง ๆ เป็นผู้ให้การสนับสนุนโดยตลอด ดังปรากฏว่า พลเรือเอก พระเจ้าบรมวงศ์เธอ กรมหลวงสิงหวิกรมเกรียงไกร ได้ให้การสนับสนุนฟุตบอลภายในกองทัพเป็นอย่างดีโดยเฉพาะนักเตะจากโรงเรียนนายเรือจนได้แชมป์ถ้วยทองหลวงในปี พ.ศ. 2458 ก่อนจะมาได้แชมป์ถ้วย ก. 2 สมัยใน พ.ศ. 2466 และ 2467 ในสมัยพลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์ ทรงเป็นเสนาบดีกระทรวงทหารเรือ ต่อมากองทัพเรือไทยจึงได้จัดตั้งสโมสรฟุตบอลราชนาวีสโมสรขึ้น เมื่อวันที่ 10 มกราคม พ.ศ. 2499

เนื่องจากสโมสรฟุตบอลราชนาวีสโมสรขาดแคลนงบประมาณในการดึงตัวนักฟุตบอลฝีมือดีมาร่วมทีมเช่นเดียวกับทีมฟุตบอลของเหล่าทัพอื่น จึงต้องใช้นักฟุตบอลที่เป็นทหารอาชีพล้วนลงแข่งขัน ผลงานของทีมนี้จึงไม่คงที่ มีการเลื่อนชั้นสลับกับตกชั้นระหว่างฟุตบอลดิวิชั่น 1 และไทยลีกมาโดยตลอด อย่างไรก็ตาม สโมสรฟุตบอลแห่งนี้ยังเคยคว้าแชมป์ฟุตบอลชิงถ้วยพระราชทานควีนส์คัพครั้งที่ 32 ใน พ.ศ. 2549 มาครองได้สำเร็จ

ในการแข่งขันฟุตบอลไทยพรีเมียร์ลีก ฤดูกาล 2552 สโมสรฟุตบอลราชนาวีสโมสรได้สิทธิกลับมาแข่งขันในฟุตบอลไทยพรีเมียร์ลีกอีกครั้ง จากการทำผลงานได้สูงสุดเป็นอันดับ 3 ในไทยลีกดิวิชัน 1 โดยปีนี้สโมสรได้มีการไปร่วมทุนกับองค์การบริหารส่วนจังหวัดระยองจดทะเบียนเป็นนิติบุคคลในชื่อ "ราชนาวี-ระยอง" เพื่อให้สามารถส่งทีมเข้าร่วมแข่งขันได้ตามข้อกำหนดของเอเอฟซี โดยใช้สนามกีฬากลางจังหวัดระยองเป็นสนามเหย้า ภายใต้การบริหารจัดการของบริษัท ระยองไทยพรีเมียร์ จำกัด ในฉายา "ม้านิลมังกร" สามารถขึ้นไปถึงลำดับที่ 12 ของตารางไทยพรีเมียร์ลีก และในฤดูกาล 2553 ราชนาวี-ระยอง ยังคงรั้งอยู่อับดับ 11 ในไทยพรีเมียร์ลีก แต่เมื่อจบฤดูกาล หมดสัญญากับจังหวัดระยอง กองทัพเรือดึงสิทธิ์ไปทำทีมเองในฤดูกาล 2554 ภายใต้การบริหารของบริษัท สยามนาวี ลีค คลับ กลับไปใช้ชื่อทีม "ราชนาวี" เหมือนเดิม และปรับปรุงสนามกีฬากองทัพเรือ กม.5 สัตหีบ เป็นสนามเหย้า จบฤดูกาล "ตะหานน้ำ" ก็ร่วงไปเล่นในไทยลีกดิวิชัน 1 อีกครั้ง เพราะทำได้เพียงอันดับที่ 16 เท่านั้น

พ.ศ. 2558 สโมสรฟุตบอลราชนาวีได้กลับขึ้นสู่ไทยพรีเมียร์ลีกอีกครั้ง หลังจากได้อันดับ 3 ในไทยลีกดิวิชัน 1 ฤดูกาล 2557 ซึ่งในไทยพรีเมียร์ลีกฤดูกาล 2558 พลเรือโทประพฤติพร อักษรมัต (ยศขณะนั้น) ประธานสโมสรราชนาวี เปิดตัวทีมสู้ศึกด้วยแคมเปญ "NAVY SMART TEAM" และเป็นที่ฮือฮาเมื่อปรากฏข่าวสโมสรแห่งนี้ได้รับการฝึกจากหน่วยทำลายใต้น้ำจู่โจม (ประเทศไทย) โดยเป็นการฝึกให้นักกีฬาได้มีจิตใจเข้มแข็งและมีสมาธิก่อนเข้าร่วมการแข่งขันไทยลีกคัพแข้งราชนาวีฟิตหนัก ร่วมฝึกหน่วยซีลก่อนลุยไทยลีก - ข่าวไทยรัฐ ในไทยพรีเมียร์ลีก สโมสรฟุตบอลราชนาวีภายใต้การฝึกสอนของสุรศักดิ์ ตังสุรัตน์ จบเลคแรกไม่ค่อยสวยนัก เลคหลังสโมสรตัดสินใจดึงโค้ชอาจหาญ ทรงงามทรัพย์ให้คัมแบ็คมาคุมทีมเต็มตัว ประเดิมเปิดบ้านเสมอกับ แบงค็อก ยูไนเต็ด ไปอย่างสนุกด้วยสกอร์ 2 - 2 แต่เมื่อบุกไปแพ้ให้กับ เอสซีจี เมืองทอง ยูไนเต็ด ถึง 7 - 0 อาจหาญ ทรงงามทรัพย์ ก็แสดงความรับผิดชอบโดยการลาออกหลังจากเกมดังกล่าว ต่อมาสโมสรก็ได้เปิดตัวสเตฟาโน คูกูรา อดีตหัวหน้าผู้ฝึกสอนของโอสถสภา เอ็ม-150 เข้าเป็นหัวหน้าผู้ฝึกสอนคนใหม่ของสโมสรและสร้างผลงานฮือฮาเมื่อสามารถเอาชนะติดต่อกัน 4 นัดซ้อน ทำให้อันดับในตารางดีขึ้น แต่ก็อยู่ในโซนหนีตกชั้นจนจบฤดูกาล 2558 โดยนัดสุดท้ายเปิดบ้านเอาชนะทีมอาร์มี่ ยูไนเต็ด (ทีมอันดับ 10) ด้วยจำนวนประตู 2 - 1 รั้งอันดับ 15 (จาก 18 ทีม) ยังคงยืนหยัดอยู่ในไทยพรีเมียร์ลีก ต่อไปอีกฤดูกาล

หลังจากพีทีที ระยองในไทยลีกและไทยฮอนด้าในไทยลีก 2 ไม่ส่งทีมเข้าแข่งขันในฤดูกาล 2563 สมาคมฟุตบอลฯ มีมติให้คงจำนวนทีมในไทยลีกและไทยลีก 2 เป็น 16 และ 18 ทีมตามเดิมเพื่อให้จำนวนทีมเหมาะสมและเอื้อต่อลิขสิทธิ์การถ่ายทอดสด ทำให้สุพรรณบุรีที่จบฤดูกาลด้วยอันดับที่ 14 ในไทยลีกยังคงแข่งขันในไทยลีกต่อไป ส่วนราชนาวีที่จบฤดูกาลในอันดับที่ 16 ในไทยลีก 2 ฤดูกาล 2562 ยังคงแข่งขันในไทยลีก 2 เช่นกัน ในขณะที่อุบล ยูไนเต็ดซึ่งเป็นสโมสรที่ดีที่สุดเป็นอันดับสองในกลุ่มตกชั้นนั้นไม่ผ่านคลับไลเซนซิงและถูกปรับตกชั้นไปแข่งขันในไทยลีก 4 ทำให้สิทธิ์การแข่งขันในไทยลีก 2 ฤดูกาล 2563 ตกเป็นของอยุธยา ยูไนเต็ดส.บอลประกาศ 18 ทีมลุยที 2 ปีหน้า

 วันสำคัญ 
 4 พฤศจิกายน พ.ศ. 2458 - สโมสรนักเรียนนายเรือ (ภายหลังเปลี่ยนชื่อเป็น สโมสรฟุตบอลราชนาวี) ได้ครองถ้วยทองของหลวงเป็นสโมสรแรกของประเทศ
 10 มกราคม พ.ศ. 2499 - วันจัดตั้ง สโมสรฟุตบอลราชนาวี

 การบริหารจัดการ 
ในปี พ.ศ. 2552 แม้ว่าทีมราชนาวี-ระยอง จะไม่มีนักฟุตบอลระดับซูเปอร์สตาร์ และผลงานอยู่ในโซนท้ายตารางต้องลุ้นไม่ให้ทีมตกชั้นจนถึงนัดสุดท้าย แต่ด้วยความสำเร็จการเข้ามาทำทีมของกมล สุวรรณเจริญ ที่มีระบบเงินเดือน เบี้ยเลี้ยง และการประชาสัมพันธ์ ทำให้ราชนาวี-ระยอง เก็บยอดบัตรผ่านประตูสะสมมากที่สุดในบรรดา 16 สโมสรยอดทีมของแฟน...ราชนาวี-ระยอง - สยามสปอร์ต และรวมรายได้ค่าของที่ระลึกแล้วเป็นรองแค่สโมสรเมืองทองหนองจอกทีมแชมป์ในปีนั้นแค่ทีมเดียวเท่านั้น

ในปี พ.ศ. 2558 ทีมราชนาวีได้ผู้สนับสนุนหลัก คือ บริษัท เอช อาร์ โปรเฟสชั่นแนล คอนซัลติ้ง แอนด์ เซอร์วิส จำกัด โดยนายสมฤทธิ์ ศรีทองดี

เมื่อวันที่ 11 ตุลาคม พ.ศ. 2558 พลเรือเอก ประพฤติพร อักษรมัต ประธานสโมสรฟุตบอลราชนาวี ซึ่งได้รับการโปรดเกล้าฯ พระราชทานยศสูงขึ้น ได้เป็นประธานเปิดสนามฟุตบอลราชนาวี (สนาม 2) เพื่อเป็นสถานที่ฝึกสอนเยาวชน ACADEMY NAVY FC ซึ่งเป็นบุตรหลานกำลังพลทหารเรือและเยาวชนในท้องถิ่น เพื่อเสริมทีมราชนาวีในอนาคต และเป็นสนามสำรองเพื่อฝึกซ้อมนักเตะสโมสรราชนาวี โดยสุเมธ กองพัฒนากูล กรรมการผู้จัดการใหญ่ บริษัท ซีเค ชูส์ (ประเทศไทย) จำกัด ได้มอบเงินสนับสนุน ซึ่งจะเป็นการปั้นเยาวชนเสริมทีมในอนาคต

 ตราสโมสร 

 ผู้เล่น 
 ผู้เล่นชุดปัจจุบัน 

 ผู้เล่นคนสำคัญในอดีต 
 สุขสันต์ คุณสุทธิ์
 สุรศักดิ์ ตังสุรัตน์
 ชายชาญ เขียวเสน
 ขวัญชัย เฟื่องประกอบ
 ประเสริฐ อินนุ้ย
 สมเจตร สัตบุษ
 เอกรัตน์ ทรัพย์สิน
 บรรลือศักดิ์ ยอดยิ่งยง
 สมสักดิ์ อักษร
 ณัฐพร พันธุ์ฤทธิ์

 ผู้เล่นชุดชนะเลิศถ้วยทองของหลวง พ.ศ. 2458 
 นายเจริญ (พลเรือโท หลวงเจริญราชนาวา) เป็นหัวหน้าทีม
 นายสวัสดิ์ เดชะไกสะยะ (นาวาตรี หลวงสวัสดิ์เดชไพศาลย์)
 นายแหวน (เรือตรี แหวน กัณหวยัคฆ์)
 นายแดง (นาวาเอก หลวงสำแดงพิชชาโชติ)
 นายดำ ทังสุบุตร (นาวาโท หลวงขยันสงคราม)
 นายสวัสดิ์ ศิริเวทย์
 นายสุภี จันทนมาศ (นาวาเอก หลวงสุภีอุทกธาร)
 นายเจียม เจียรกุล (พลเรือโท หลวงเจียรกลการ)
 นายภูหิน สถาวรวณิช
 นายลอย ปสุตนาวิน (เรือเอก ลอย ปสุตนาวิน)
 หม่อมราชวงศ์พงษ์ นวรัตน (นาวาตรี หลวงพงษ์นวรัตน์)

 เกียรติประวัติ 
 ไทยลีกคัพ - ชนะเลิศ 1 ครั้ง: 2533 (ในนามทีมกรุงเทพมหานคร)
 ควีนสคัพ - ชนะเลิศ 1 ครั้ง: 2549
 ไทยลีก - สูงสุดอันดับ 7: 2546/47
 ไทยลีก ดิวิชั่น 1 (ไทยลีก 2 ในปัจจุบัน) - รองชนะเลิศ 3 ครั้ง: 2542, 2545, 2549
 ไทยลีก 3
โซนภาคตะวันออก: 2567–68
 ถ้วย ค - ชนะเลิศ 1 ครั้ง: 2532
 ถ้วย ง - ชนะเลิศ 1 ครั้ง: 2517

 ผลงานของสโมสรในแต่ละฤดูกาล 
 ฤดูกาล ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2564–65 ไทยลีก 2 34 2 5 27 28 71 11 อันดับที่ 18 รอบคัดเลือก รอบเพลย์ออฟ –  อเดโฟลาริน ดูโรซินมี 8 2565–66 ไทยลีก 3โซนภาคตะวันออก 22 4 9 9 20 27 21 อันดับที่ 11 รอบ 64 ทีมสุดท้าย รอบเพลย์ออฟ –  ศิริชัย ภูมิพัฒน์ วุฑฒินันท์ ทวีรัฐนิธิสกุล  4 2566–67 ไทยลีก 3โซนภาคตะวันออก 20 7 7 6 38 20 28 อันดับที่ 4 รอบแรก รอบ 32 ทีมสุดท้าย รอบ 32 ทีมสุดท้าย  พงศ์พันธ์ พาระพันธ์ 8 2567–68 ไทยลีก 3โซนภาคตะวันออก 22 15 6 1 49 14 51 อันดับที่ 1 รอบ 32 ทีมสุดท้าย รอบคัดเลือกรอบสอง รอบ 16 ทีมสุดท้าย  มาติอัส ปานิกัซซิ 19 ไทยลีก 3รอบแชมเปี้ยนส์ลีก กลุ่มบี 6 1 4 1 8 7 7 อันดับที่ 3

แชมป์รองแชมป์อันดับที่สามเลื่อนชั้นตกชั้น

 รายชื่อหัวหน้าผู้ฝึกสอน 
 ชื่อและสัญชาติ ระยะเวลา เกียรติประวัติ  สุขสันต์ คุณสุทธิ์ ฤดูกาล 2552   อนันต์ อมรเกียรติ ฤดูกาล 2553   เรืองฤทธิ์ แสงแก้ว ฤดูกาล 2553   วรกรณ์ วิจารณ์ณรงค์ ฤดูกาล 2554   สมศักดิ์ อักษร ฤดูกาล 2554   สมชาย ชวยบุญชุม ฤดูกาล 2554   สุขสันต์ คุณสุทธิ์ ฤดูกาล 2555 – 2556   วิสูตร วิชายา ฤดูกาล 2556   สุรศักดิ์ ตังค์สุรัตน์ 2557 – 8 กรกฎาคม 2558 อันดับที่ 3 ไทยลีกดิวิชัน 1 ฤดูกาล 2557 (เลื่อนชั้นสู่ไทยลีก)  อาจหาญ ทรงงามทรัพย์ 8 กรกฎาคม – 20 กันยายน 2558   สเตฟาโน คูกูรา 23 กันยายน 2558 – 3 พฤศจิกายน 2559   สมชาย ชวยบุญชุม 3 พฤศจิกายน 2559 – ปลายปี 2560   วิริยะ เผ่าพันธุ์ ต้นปี 2561 – 3 เมษายน 2561   ชำนาญ แพรขุนทด 4 – 11 เมษายน 2561   เนติพงษ์ ศรีทองอินทร์ 17 เมษายน – 7 พฤษภาคม 2561   ยูบอมีร์ ริสต็อฟสกี 1 มิถุนายน – ตุลาคม 2561   ลิม จ็อง เฮือน ปลายปี 2561 – สิงหาคม 2562   วิริยะ เผ่าพันธุ์ สิงหาคม – ตุลาคม 2562   เฉลิมวุฒิ สง่าพล ธันวาคม 2562 – เมษายน 2564   มิซูโอะ คัตโตะ 28 เมษายน – 29 กันยายน 2564   เฉลิมวุฒิ สง่าพล 30 กันยายน 2564 – กุมภาพันธ์ 2565   นิวัฒน์ จิตพูลผล กุมภาพันธ์ 2565 – 5 กุมภาพันธ์ 2566   กรณ์ภพ ทรัพย์สิน 10 กุมภาพันธ์ – 14 ธันวาคม 2566   สมชาย ชวยบุญชุม 14 ธันวาคม 2566 – กรกฎาคม 2567   สมศักดิ์ อักษร กรกฎาคม 2567 – 20 มิถุนายน 2568 ชนะเลิศ ไทยลีก 3 ฤดูกาล 2567–68 – โซนภาคตะวันออก  จเด็จ มีลาภ 21 มิถุนายน 2568 –